Publication: Magyar Közlöny
Issue: MK-2002-10 (Year: 2002, Number: 10)
Era: 1990-2004
Section: 300—301.; 28/1995. (V. 19.) AB határozat, ABH 1995,
Paragraph Index: 716

300—301.; 28/1995. (V. 19.) AB határozat, ABH 1995, 138., 142., 143. stb.] 2002/10. szám Az Alkotmánybíróság saját közjogi státuszát és a hatalommegosztás elvét már az ítélkezés kezdetén, a 31/1990. (XII. 18.) AB határozatában összefüggésbe hozta. Hatáskörét értelmezve az Alkotmánybíróság elvi jelentõséggel mondta ki, hogy az Alkotmány egyes rendelkezéseinek értelmezésére irányuló alkotmánybírósági hatáskör gyakorlásánál „messzemenõen figyelembe kell venni a hatalmi ágak megosztásának elvét, amely a magyar államszervezet legfontosabb szervezeti és mûködési alapelve” (ABH 1990, 136., 137.). Az Alkotmánybíróság a 16/1991. (IV. 20.) AB határozatában a törvényjavaslat alkotmányellenességének elõzetes vizsgálatára irányuló — egykori — hatáskörét szintén az államhatalmi ágak elválasztása elvére tekintettel értelmezte. Kifejtette, hogy az Alkotmánybíróság úgy gyakorolja a törvényjavaslat egyes rendelkezései alkotmányellenességének elõzetes vizsgálatát, hogy a lehetõ legkisebbé tegye az ellentmondást saját jogállása, különösen a hatalommegosztásban elfoglalt helye és az Abtv. által lehetõvé tett elõzetes normakontroll között (ABH 1991, 58., 61.).

Source: https://magyarkozlony.hu/hivatalos-lapok/1f6d08fab5a2a997be14961954a4d0c7bbd2cb1d/dokumentumok/f0a36ce0acfe43376f951b1c08570cb650896f78/letoltes